Зәки Мөхөмөтвәли улы Сөләймәнов шиғыр, таҡмаҡ, бәйет сығарырға маһир ғаиләлә үҫә, бала саҡтан уҡ шиғырҙар яҙа башлай. Тик ижадын һуң ғына матбуғатҡа тәҡдим итә. Уның шиғырҙары Бөрйән районы гәзите "Таң"да, "Башҡортостан"да, "Йәшлек"тә, «Ағиҙел» журналында ла донъя күрә, радио аша ла яңғырай. «Ҡыуаныс» тигән шиғырҙар йыйынтығы «Көҙгө ташҡын» тигән китапҡа керә (Өфө, Китап, 1997, 265-282-се биттәр). Шиғырҙарын китап итеп баҫтыра.